Teoriat ja Huhut (FNaF 2)

Tämä sivu sisältää *paljon* spekulaatiota. Muista se lukiessasi sivua.

Lisäämme sivulle parhaan mahdollisen tiedon, kunhan parempia todisteita on saatavilla.

Kiitos!

*Five Nights at Freddy's 2:n* tarina on todella hämärä, ja koska sillä on niin kamalan paljon aktiivisia faneja, ei sadoilta teorioilta pelin taustasta voida välttyä. Teorioiden lisäksi on myös huhuja, jotka ovat ennemmin tai myöhemmin todistuneet vääriksi. Tältä sivulta voit lukea molemmista.

Ainoastaan ylläpitäjät voivat muokata tätä sivua, joten jos haluat tänne jonkin lisäyksen, pyydä sitä joko tämän sivun kommenteissa, foorumilla tai blogisivullasi tässä wikissä. Mikäli ehdotuksesi on riittävän vakuuttava, teoriasi/huhusi lisätään tänne.

## Teoriat

Nämä ovat fanien luomia teorioita, joilla yritetään selittää pelin outoja yksityiskohtia. Yhtäkään näistä teorioista ei olla vielä vahvistettu todeksi eikä niitä pitäisi hyväksyä kaanoniin ellei Scott Cawthon itse vahvista niitä todeksi.

### Jeremy on Bite of '87:n uhri

Yksi todella suosittu teoria on, että Jeremy Fitzgerald olisi Bite of '87- tapaturman uhri. Kuudennessa yössä Phone Guy sanoo, että Jeremy pääsee pävätyöhön ja hänen on pysyttävä animatronicien lähdellä ja pitää huoli, etteivät ne satuta ketään. Tämän vuoksi monet ajattelevat, että Jeremy teki niinkuin hänelle käskettiin ja joutui hyökkäyksen kohteeksi.
Tätä teoriaa tukee se, että maskotit olivat käyttäytyneet oudosti viimeaikoina. Phone Guy sanoi, "Mutta maskotit ovat käyttäytyneet todella oudosti lähiaikoina ja olleet lähes aggressiivisia henkilökuntaa kohtaan". Tämän vuoksi Jeremy, joka oli liian lähellä maskotteja, olisi hyvinkin voinut joutua uhriksi.
### Fritz Smith on Phone Guy

Toinen todella suosittu teoria on, että hahmo jolla pelataan seitsemännessä yössä - Fritz Smith - olisi itse Phone Guy. Tätä teoriaa tukee se, että Phone Guy tarjoutui ottamaan Jeremyn paikan yövuorossa ja siirtämään Jeremyn päivävuoroon; Jeremy on yövuorossa vielä kuudennessa yössä ja seitsemäs on seuraavana.
Kuitenkin, Phone Guy sanoi ottavansa yövuoron itselleen kun paikka avataan uudelleen. Tämä tarkoittaisi, että Phone Guy ei tulisi yövuoroon vielä seuraavana yönä, vaan sitten kun ravintola avataan uudelleen.
Lisäksi, Fritz Smith oli ensimmäistä päivää töissä toisin kuin Phone Guy joka oli ollut luultavasti paljon kauemmin. Tai ehkä "ensimmäisellä päivällä" tarkoitettiin hänen ensimmäistä yövuoroaan.
On myös mahdollista, ettei seitsemäs yö liity mitenkään toisen pelin tarinaan, jolloin Fritz Smithin henkilöllisyydellä ei olisi mitään merkitystä.
## Huhut

Nämä ovat fanien keksimiä huhuja, jotka ovat ajan myötä todistuneet
vääriksi. Näitä ei voida hyväksyä kaanoniin, sillä ne ovat olleet
yrityksiä todistaa jotakin, joka ei ole lainkaan totta tai ne keksittiin
 vain muiden fanien jymäyttämiseksi.

### Mies käytävässä

YouTubessa liikkui kerran huhu, jonka mukaan käytävässä voisi nähdä miehen varjon. Eräässä aiheesta kertovassa videossa, kun monitorilla katsottiin pääkäytävää (Main Hall), pelaaja voisi nähdä käytävässä varjomaisen ihmistä muistuttavan hahmon, jolla olisi samanlainen rintanappi kuin Purple Guylla. Kun hahmon näkisi, Phone Guyn puhelu muuttuisi puolen sekunnin ajan epäselväksi, jonka jälkeen se palaisi normaaliksi.
Vaikka asiasta on ollut paljon keskustelua, tämä todistettiin pelkäksi huhuksi, kun videon tekijä kertoi myöhemmin videon olevan huijaus.
### Purple Chica/Golden Freddy Mishmash

Eräässä toisessa YouTube- videossa näytettiin FNaF 2:n pelaamista muka "easter egginä". Video alkaa, kun puhelin soi, jonka jälkeen ilmestyi äkillinen välähdys pimeästä, violetista hahmosta, jolla oli kultainen rintanappi ja joka istui samassa paikassa ja kokoon lysähtäneessä asennossa kuin Golden Freddy. Heti tämän välähdyksen jälkeen kuului koko XSCREAM (animatronicin huuto joka kuuluu sen hyökätessä) ensimmäisestä pelistä.
Videon väitettiin olevan todiste siitä, että Phone Guy ja Purple Guy ovat sama henkilö. Kuitenkin, kun videolla näkynyttä hahmoa katsoo tarkasti, voi nähdä sen olevan vain Golden Freddy, jolle ollaan photoshopattu Chican pää ja väritetty violetiksi.

### Shadow BB

Tammikuun 2015 puolessavälissä ilmestyi huhu, jonka mukaan joku olisi löytänyt "Shadow BB:n" pelin mobiiliversiosta. Tämä niinkutsuttu erikois-BB oli aivan kuin Shadow Bonnie - varjo Toimiston seinällä, jolla on valkoiset hampaat ja silmät. Kuitenkin, "Shadow BB:stä" ei ole minkäänlaisia videoita, ainoastaan kuvia; näitä kuvia ei olla löydetty itse pelin tiedostoista. Näin ollen Shadow BB on vain huhu, eikä sitä ole.